Den første flyplassen i Tromsø var en sjøflyhavn på Skattøra, i daværende Tromsøysund kommune. Den ble etablert på 1930-tallet og ble i starten bare benyttet av Det Norske Luftfartselskap (DNL). Under andre verdenskrig ble flyplassen overtatt av Luftwaffe og ble utvidet. En ny sjøflyrute ble etablert av DNL i 1946 med en daglig flyvning til Trondheim med en Junkers Ju 52. Ruta ble etter noen måneder, utvidet nordover til Kirkenes.